**PRAVILA IZLAGANJA NA GLAVNOJ UZGOJNOJ IZLOŽBI  
NJEMAČKIH OVČARA HRVATSKE**  
**1. Izlagati se mogu čistokrvni psi koji posjeduju rodovnicu od FCI, koji na dan izložbe nisu mlađi od 4 mjeseca.**

**Državljani Hrvatske :**

**Vlasnici pasa , suvlasnici,držaoci i vodiči moraju biti članovi ZUUNJOH-a i HKS-a .**

**Vlasnici pasa koji nisu uzgajivači moraju imati ovjeren prijenos vlasništva po važećem pravilniku HKS-a . Vlasnici pasa sa rodovnikom koji nije izdan od strane HKS-a moraju imati HR broj ili dokazati da je nostrifikacija u procesu (uplatnica , formular sa datumom prije održavanja manifestacije ).**

**Strani državljani :**

**Kao suvlasnici pasa moraju biti upisani u rodovnik ili dokazati da je prijenos vlasništva u procesu od strane HKS-a .**

**Svi vlasnici pasa na zahtjev organizatora moraju dostaviti rodovnicu na uvid .**

**Svim vlasnicima pasa koji ne zadovoljavaju ili se ne pridržavaju pravilnika o izlaganju ocjene,titule,plasmani i naslovi proglasiti će se nevažećima i biti će javno objavljene na glasilima ZUUNJOH-a .**

**Sukladno odredbama Pravilnika o izložbama HKS-a za svakog prijavljenog i objavljenog psa u katalogu izložbe vlasnik je dužan uplatiti kotizaciju na dan održavanja manifestacije ili naknadno u roku od tri dana nakon datuma održane izložbe.**

**U suprotnom će mu se obustaviti i oduzeti pružanje usluga ZUUNJUH-a i HKS-a ( prijava legla, uzgojni pregledi i stečeni naslov i titule itd.) do podmirenja duga.**

**Za grubo kršenje pravilnika nadležna je disciplinska komisija ZUUNJOH-a .**

**Sva tražena dokumentacija od vlasnika pasa,vodiča ili držaoca ,a na zahtjev organizatora ,komisije za žalbe ,glavnog voditelja uzgoja ZUUNJOH-a, ili predsjednika ZUUNJOH-a,mora biti uručena u originalu. Kopije dokumenata ,e-mail ili drugi nerealni dokazi biti će odbijeni te se neće smatrati vjerodostojnima.**

**2. Isključuju se psi koji nemaju valjanu rodovnicu, agresivni psi , psi koji nisu cijepljeni protiv bjesnoće ili su kastrirani .**

**3. Odgovornost izlagača  
Vlasnik psa odgovoran je za svaku štetu koju učini njegov pas.**

**Za vrijeme izložbe dozvolit će se izlazak psima samo uz kauciju od 200 kn po psu, a koja se uplaćuje u korist ZUUNJOH-a,na dan izložbe ili najkasnije u roku od tri dana nakon održavanja izložbe.**

*ODLAZAK SA IZLOŽBE U VRIJEME OCJENJIVANJA PSA ,A BEZ UPLAĆENE KAUCIJE U ZADANOME ROKU POVLAČI DISCIPLINSKU ODGOVORNOST PREMA VLASNIKU PSA TE OBUSTAVLJANJE I ODUZIMANJE PRUŽANJA USLUGA ZUUNJOH-a I HKS-a ( PRIJAVA LEGLA,UZGOJNI PREGLEDI I STEČENI NASLOVI ,OCIJENE I TITULE ) DO PODMIRENJA DUGA.*

**4. Natjecateljski razredi :  
Razred štenadi 4-6 mjeseci  
Razred najmlađih 6 - 9 mjeseci   
Razred mladih 9 - 12 mjeseci   
Razred mladih 12 - 18 mjeseci    
Razred podmladka 18 - 24 mjeseca (obavezan upis HD,ED ,DNA Gpr.)  
Razred radnih od 24 mjeseca (obavezan upis HD,ED ,DNA Gpr .)**

**---U razredu 18 do 24 mjeseca mužjaci , , izloženi psi moraju imati upisano u rodovnicu nalaz HD, ED i DNA Gpr. potvrđeno od SV , bez toga pas ne može biti izlagan .**

**---U razredu 18 do 24 mjeseca ženke , izložene ženke moraju imati upisano u rodovnicu nalaz HD, ED i** **DNA Gpr. (potvrđeno od SV ) ili HD, ED (očitan od veterinarskih institucija priznatih od F.C.I. i DNA Gpr. potvrđen od SV ) , bez toga ženka ne može biti izlagana .**

**---U razred radnih upisuju se psi sa 24 mjeseca i više starosti s položenim radnim ispitom koji se na dan izložbe daje na uvid.**

**U razredu radnih mužjaci , izloženi psi moraju imati upisano u rodovnicu nalaz HD, ED i DNA Gpr.potvrđeno od SV , bez toga pas ne može biti izlagan .**

**U razredu radnih ženke , izložene ženke moraju imati upisano u rodovnicu nalaz HD, ED i DNA Gpr. (potvrđeno od SV ) ili HD, ED (očitan od veterinarskih institucija priznatih od F.C.I. i DNA Gpr. potvrđen od SV ) , bez toga ženka ne može biti izlagana .**

**Psi u razredu radnih podliježu provjeri hrabrosti i borbenosti.**

**5. Ispit Hrabrosti i borbenosti**

**a)**

**Iz početnog mjesta, koje je udaljeno 40 koraka od prvog zaklona, na znak suca ide vodič s psom vezanim na povodniku, vođenim uz nogu 20 koraka. Vodič se zaustavlja i stavlja psa u sjedeći položaj,skida mu povodnik i nastavlja se kretati slijedećih 20 koraka prema zaklonu sa slobodnim psom. Vodič mora imati vidljivo nošen kataloški broj. Psa nije dozvoljeno pridržavati za ogrlicu. Kada vodič sa psom dođe na 5 – 10 koraka od zaklona, na znak suca markirant izvrši napad. U trenutku napada pas bez oklijevanja treba napasti markiranta , uhvatiti zubima zaštitni rukav. U borbi s markirantom pas dobiva dva udarca mekom palicom, ali ne smije pustiti rukav. Vodič ostaje u mjestu i slobodno hrabri psa. Na znak suca markirant se umiri, a vodič izdaje zapovijed: ”Pusti”. Nakon što je pas pustio rukav, vodič prilazi hvata psa za ogrlicu, a markirant se udalji. Vodič odvodi psa na početno mjesto za drugi dio ispita hrabrosti i borbenosti.**

**b)**

**Iz drugog skrivališta udaljenog oko 50 koraka izlazi markirant i kreće se prema vodiču i psu, pri tome grozeći palicom i glasom. Na znak suca vodič pušta psa , a on ostaje na mjestu. Pas mora zubima uhvatiti zaštitni rukav. Kad se markirant umiri, na znak suca vodič izdaje zapovijed : “Pusti”. Na znak suca vodič kreće do psa, prikopča ga na povodnik i odvodi ga. Ako pas na zapovijed “Pusti” samostalno ne ispusti rukav, vodič na znak suca ponavlja zapovijed još dva puta, nakon čega prilazi psu i skida ga s rukava. Pas koji nije pustio rukav na zapovijed vodiča zadovoljio je provjeru i dobiva ocjenu “zadovoljio ne pušta”, ali ne može dobiti ocjenu “V-A” , već samo “V” odličan.  
Sudac će kod ocjenjivanja pasa upisati ocjene :  
Zadovoljio - pušta  
Zadovoljio - ne pušta  
Nije zadovoljio  
Sudac može po vlastitoj procjeni ili na zahtjev komisije za žalbe dozvoliti ponavljanje provjere još samo jednom. Pas koji dobije ocjenu na provjeri hrabrosti i borbenosti “nije zadovoljio” ne može pristupiti ocjeni oblika.  
Poslije pristupanja provjere hrabrosti i borbenosti na izlazu se vrši provjera tetovirani broja ili čip broja, tj. identifikaciju psa.  
Organizator će pripremiti liste za ocjenjivanje ispita hrabrosti i borbenosti s upisanim imenom vlasnika i imenom psa te tetoviranim brojem ili čipom.**

**6. Ocjene ,naslovi i plasmani   
U razredima : 4 - 6, 6 – 9 i 9 – 12 mjeseci ocjenjuje se opisnom ocjenom : vrlo perspektivan, perspektivan, zadovoljava i ne zadovoljava.  
U razredu : 12 – 18 ocjenjuje se ocjenom : vrlo dobar, dobar, dovoljan i nedovoljan.  
U razredu : 18 – 24 mjeseca ocjenjuje se ocjenom : vrlo dobar, dobar, dovoljan i nedovoljan.  
U razredu radnih ocjenjuje se ocjenom : odličan, vrlo dobar, dobar, dovoljan i nedovoljan. U razredu radnih psi stariji od 3,5 godine , a bez položenog SV kerunga (plavi obrazac) mužjaci i ženke najveća ocjena je vrlo dobar.   
U svim razredima uz ocjenu upisuje se i broj koji predstavlja redosljed.   
Ovisno od kvalitete predvedenih mužjaka i ženki u razredu radnih, sudac može izabrati grupu iz odlično ocjenjenih jedinki. To je grupa izabranih odličnih ( V – A ).**

**Za grupu izabranih odličnih ( V – A ) mogu konkurirati psi koji su :  
- položili körung pred SV körmeisterom, što dokazuje körscheineom ( plavi obrazac ) mužjaci i ženke**

**-imaju položen najmanje radni ispit IPO 1**

**-imaju upisan nalaz hd / ed normal ili fast normal , potvrđeno od SV**

**-imaju uneseno u rodovnicu DNA Gpr. potvrđeno od SV**

**-imaju kompletno zubalo bez viška ili manjka zubi,  
- prilikom provjere hrabrosti i borbenosti dobili ocjenu : zadovoljio – pušta.  
Jedinkama iz grupe izabranih se pored ocjene odličan upisuje i oznaka ( V – A ) i broj koji označava redoslijed( V–A1,V–A2 itd.).  
Prvi pas iza izabrane grupe, ako je ocijenjen odličan, označava se kao odličan ( V – 1 ) i dalje ( V – 2, V – 3 itd.).  
  
U slučaju da ni jedan pas ne zadovolji postavljene kriterije za grupu izabranih ( V – A ) i pobjednika izložbe, pobjednik Glavne uzgojne izložbe njemačkih ovčara postaje prvoplasirani pas.  
Prvoplasiranom u razredu radnih za mužjake i ženke dodjeljuje se naslov “ Pobjednik Glavne uzgojne izložbe njemačkih ovčara Hrvatske za ----. godinu.**

**Plasmani :**

**U svim razredima psi se plasiraju po odluci suca na dan izložbe .**

**U svim razredima psi koji nisu uzgojeni po pravilniku ZUUNJOH-a,a posjeduju rodovnicu HKS-a, biti će plasirani na kraju skupine pasa koji su ostvarili jednaku ocjenu bez obzira na kvalitetu pasa.**

**U svim razredima uz ocjenu upisuje se i broj koji predstavlja redosljed.**

**7. Grupa potomaka  
Za prezentaciju grupe potomaka mogu se prijaviti najmanje tri potomka jednog mužjaka upisana u katalog i ocijenjeni na dan izložbe. Predstavljanje mužjaka ( oca ) nije obavezno.**

**Grupe potomaka se prezentiraju sucima na dan izložbe.**

**Grupe potomaka se ne ocjenjuju niti se svrstavaju po redoslijedu.**

**Grupe potomaka se opisuju javno.**

**8. Izbor najbolje uzgajačnice  
Za izbor najbolje uzgajačnice prijavljuju se pet pasa normalne dlake ili tri psa duge dlake iz jedne uzgajačnice, koji su upisani i ocjenjeni na dan izložbe.**

**Svaka grupa zavisno o varijetetu dlake izvodi se zasebno.  
Najbolja uzgajačnice dobiva naslov : “ Najbolja uzgajačnica Glavne uzgojne izložbe njemačkih ovčara Hrvatske za -- -- -- -- godinu”.**

**Vlasnik uzgajačnice prijavu vrši na zato utvrđenom obrascu kojeg podiže u kancelariji na dan izložbe. Obrazac prijave sadrži imena pasa,kataloške brojeve, njihove ocjene i plasmane te imena očeva i majki.**

**Vlasnik odgovara za točnost unesenih podataka .**

**9. Nagrada i pokali  
U svakom razredu prvih pet dobivaju pokal i nagradu sponzora.   
U razredu radnih svi (V – A) dobivaju pokal i nagradu sponzora a prvih pet odlično ocjenjenih ( V ) pokale.  
Posebni pokal dobivaju pobjednici u razredu radnih ( mužjak i ženka ) i lovorov vijenac.  
Sve izložene grupe potomaka dobivaju pokale**

**Prvih pet rangiranih uzgajačnica dobivaju pokale.  
Najbolji mužjak i najbolja ženka na ispitu hrabrosti i borbenosti dobivaju pokal.**

**Zajedničko predstavljanje najbolje plasiranih jedinki s hrvatskom rodovnicom,a koji su uzgojeni po pravilniku ZUUNJOH-a., vrši se u krugu u završnom dijelu priredbe**

**Iz razreda 12-18,18-24 i razreda radnih najbolje plasirani mužjak i ženka s hrvatskom rodovnicom,a koji su uzgojeni po pravilniku ZUUNJOH-a., ulaze u završni krug.**

**Sudac bira najboljeg mužjaka i najbolju ženku s hrvatskom rodovnicom , a koji su uzgojeni po pravilniku ZUUNJOH-a.,dobivaju pokale.**

**Kod proglašenja rezultata obavezna je prezentacija psa.   
  
10. Odvođenje pasa sa izložbe  
Psi se mogu odvesti sa izložbe tek po završetku proglašenja svih rezultata.**

**Za vrijeme izložbe dozvolit će se izlazak psima samo uz kauciju od 200 kn po psu, a koja se uplaćuje u korist ZUUNJOH-a, ,na dan izložbe ili najkasnije u roku od tri dana nakon održavanja izložbe.**

*ODLAZAK SA IZLOŽBE U VRIJEME OCJENJIVANJA PSA ,A BEZ UPLAĆENE KAUCIJE U ZADANOME ROKU POVLAČI DISCIPLINSKU ODGOVORNOST PREMA VLASNIKU PSA TE OBUSTAVLJANJE I ODUZIMANJE PRUŽANJA USLUGA ZUUNJOH-a I HKS-a ( PRIJAVA LEGLA,UZGOJNI PREGLEDI I STEČENI NASLOVI ,OCIJENE I TITULE ) DO PODMIRENJA DUGA.*

**11. Žalbe  
Žalba je moguća na negativnu ocjenu ,formalnu grešku suca,formalnu grešku markiranata, formalnu grešku organizatora ili nepoštivanja pravilnika o izlaganju .**

**Žalba se podnosi pismeno na dan manifestacije ili u roku od tri dana nakon održane manifestacije u kancelariji izložbe uz kauciju od 500,00 kn ili potvrdom uplate na račun ZUUNJOH-a.**

**Komisija za žalbe odmah je rješava. U slučaju odbijanja žalbe kaucija se uplaćuje u korist ZUUNJOH-a.**

**Anonimne prijave i žalbe neće se uzimati u obzir.**

**U slučaju pozitivnog rješenja kaucija se vraća.**

**Pravilnik je izglasan od strane IO ZUUNJOH-a i stupa na snagu dana 02.01.2018.**

**Dosadašnji pravilnik proglašava se nevažećim.**

PREDSJEDNIK ZUUNJOH-a

KUZMIĆ MIROSLAV

**PRILOG BROJ 1. UZ TOČKU 8. UZGAJAČNICE**

OBRAZAC ZA PRIJAVU UZGAJAČNICE

VLASNIK:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UZGAJAČNICA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Br. | Ime psa | Kat.br. | Plasman | Ocjena | Ime oca | Ime majke |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |

Napomena: U kolonu plasman i ocjena, upisuju se postignuti rezultati na dan izložbe.

Pod moralnom i materijalnom odgovornošću potpisom potvrđujem da su upisani podaci točni.

U\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis vlasnika uzgajačnice